The Love Machine (film)
The Love Machine () je američki igrani film snimljen 1971. godine u režiji Jacka Haleya Juniora. Predstavlja adaptaciju istoimenog popularnog romana Jacqueline Susann, dijelom inspiriranog životom kontroverznog televizijskog direktora Jamesa T. Aubreya. Protagonist, čiji lik tumači John Philip Law, markantni i ambiciozni voditelj TV-vijesti na čiju karijeru značajan uticaj ima njegov ogromni libido. Radnja započinje kako zahvaljujući ljubavnoj vezi sa suprugom svog šefa (a koju glumi Dyan Cannon) i tome što je njen muž (koga glumi Robert Ryan) teško bolestan dolazi na direktorsko mjesto, ali i kako će postati žrtvom ucjene. 

The Love Machine je promoviran uz veliku pompu, koju je dijelom zahvalio i uspjehu Doline lutaka, prethodne ekranizacije Susannog opusa. Tokom produkcije je imao probleme, uglavnom vezanih uz casting. Brian Kelly, koji je trebao tumačiti glavni lik, se nedugo pred snimanje teško ozlijedio vozeći motocikl, te ga je na brzinu zamijenio Law, koji je bio daleko viši, a što se jasno vidjelo kada je u pojedinim scenama nosio kostime izrađene za Kellyja. Slično kao i Dolina lutaka, i The Love Machine je bio žestoko napadnut od kritike; za razliku od prethodnog filma publika ga je uglavnom ignorirala, te je doživio neuspjeh.

Uloge
 Dyan Cannon ... Judith Austin
 Robert Ryan ... Gregory Austin
 Jackie Cooper ... Danton Miller
 David Hemmings ... Jerry Nelson
 Shecky Greene ... Christie Lane
 John Phillip Law ... Robin Stone
 Jodi Wexler ... Amanda
 Sharon Farrell ... Maggie Stewart
 Maureen Arthur ... Ethel Evans
 Edith Atwater ... Mary

Vanjske veze
 

Američki filmovi
Dramski filmovi